stanford-oval/wikipedia huggingface dataset:
מוקדמות מונדיאל 2022 - אסיה
סיבוב שלישי > בית א

| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| נבחרת | נקודות | משחקים | ניצחונות | תיקו | הפסדים | שערים | שערים | שערים |  |   |   |   |   |   |   |
| נבחרת | נקודות | משחקים | ניצחונות | תיקו | הפסדים | זכות | חובה | הפרש |  |   |   |   |   |   |   |
|  איראן | 25 | 10 | 8 | 1 | 1 | 15 | 4 | 11 |  | — | 1 – 1 | 1 – 0 | 1 – 0 | 1 – 0 | 2 – 0 |
|  קוריאה הדרומית | 23 | 10 | 7 | 2 | 1 | 13 | 3 | 10 |  | 2 – 0 | — | 1 – 0 | 0 – 0 | 2 – 1 | 1 – 0 |
|  איחוד האמירויות הערביות | 12 | 10 | 3 | 3 | 4 | 7 | 7 | 0 |  | 0 – 1 | 1 – 0 | — | 2 – 2 | 2 – 0 | 0 – 0 |
|  עיראק | 9 | 10 | 1 | 6 | 3 | 6 | 12 | -6 |  | 0 – 3 | 0 – 3 | 1 – 0 | — | 1 – 1 | 0 – 0 |
|  סוריה | 6 | 10 | 1 | 3 | 6 | 9 | 16 | -7 |  | 0 – 3 | 0 – 2 | 1 – 1 | 1 – 1 | — | 2 – 3 |
|  לבנון | 6 | 10 | 1 | 3 | 6 | 5 | 13 | -8 |  | 1 – 2 | 0 – 1 | 0 – 1 | 1 – 1 | 0 – 3 | — |
מבית זה העפילו איראן וקוריאה הדרומית ישירות למונדיאל ואיחוד האמירויות הערביות העפילה לשלב הבא.
סיבוב שלישי > בית ב

| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| נבחרת | נקודות | משחקים | ניצחונות | תיקו | הפסדים | שערים | שערים | שערים |  |   |   |   |   |   |   |
| נבחרת | נקודות | משחקים | ניצחונות | תיקו | הפסדים | זכות | חובה | הפרש |  |   |   |   |   |   |   |
|  ערב הסעודית | 23 | 10 | 7 | 2 | 1 | 12 | 6 | 6 |  | — | 1 – 0 | 1 – 0 | 1 – 0 | 3 – 2 | 3 – 1 |
|  יפן | 22 | 10 | 7 | 1 | 2 | 12 | 4 | 8 |  | 2 – 0 | — | 2 – 1 | 0 – 1 | 2 – 0 | 1 – 1 |
|  אוסטרליה | 15 | 10 | 4 | 3 | 3 | 15 | 9 | 6 |  | 0 – 0 | 0 – 2 | — | 3 – 1 | 3 – 0 | 4 – 0 |
|  עומאן | 14 | 10 | 4 | 2 | 4 | 11 | 10 | 1 |  | 0 – 1 | 0 – 1 | 2 – 2 | — | 2 – 0 | 3 – 1 |
|  סין | 6 | 10 | 1 | 3 | 6 | 9 | 19 | -10 |  | 1 – 1 | 0 – 1 | 1 – 1 | 1 – 1 | — | 3 – 2 |
|  וייטנאם | 4 | 10 | 1 | 1 | 8 | 8 | 19 | -11 |  | 0 – 1 | 0 – 1 | 0 – 1 | 0 – 1 | 3 – 1 | — |
מבית זה העפילו יפן וערב הסעודית ישירות למונדיאל ואוסטרליה העפילה לשלב הבא.
סיבוב רביעי

בסיבוב זה מתמודדות שתי הנבחרות שהגיעו למקום השלישי בסיבוב השלישי. הנבחרת המנצחת תעלה לפלייאוף הביניבשתי. הסיבוב הרביעי התקיים ב־7 ביוני, שבוע לפני הפלייאוף הביניבשתי בדוחה. במשחק ניצחה אוסטרליה והיא עלתה לפלייאוף הביניבשתי.
| 0 | 1 | 2 | 3 | 4 |
| --- | --- | --- | --- | --- |
| 7 ביוני 2022 |  איחוד האמירויות הערביות | 1–2 |  אוסטרליה | אצטדיון אחמד בן עלי, א-ריאן |
| 7 ביוני 2022 | קאיו קאנדו  57' | (סיקור) | ג'קסון אירוויין  53' איידין רוסטיץ' (אנ')  84' | אצטדיון אחמד בן עלי, א-ריאן |
פלייאוף בין־יבשתי

| 0 | 1 | 2 | 3 | 4 |
| --- | --- | --- | --- | --- |
| 13 ביוני 2022   21:00 |  אוסטרליה | 0–0‏ה |  פרו | אצטדיון אחמד בן עלי, א-ריאן, קטר שיפוט: סלבקו וינצ'יץ' (סלובניה) |
| 13 ביוני 2022   21:00 |   | (סיקור) |   | אצטדיון אחמד בן עלי, א-ריאן, קטר שיפוט: סלבקו וינצ'יץ' (סלובניה) |
|   |   | תוצאת פנדלים |   |   |
|   | מרטין בויל    ארון מוי    קרייג גודווין    איידין רוסטיץ'    ג'יימי מקלארן    אוור מאביל  | 5–4 | ג'אנלוקה לפאדולה    אלכסנדר קאיינס    לואיס אדווינקולה    רנאטו טאפיה    אדיסון פלורס    אלכס ואלירה  |   |
נבחרות שהעפילו

הנבחרות שלהלן העפילו למונדיאל 2022.
| נבחרת | סיבת העפלה | תאריך העפלה | הופעות קודמות |
| --- | --- | --- | --- |
|  קטר | מארחת | 2 בדצמבר 2010 | 0 |
|  איראן | זוכת בית א' - סיבוב שלישי | 27 בינואר 2022 | 5 (1978, 1998, 2006, 2014, 2018) |
|  קוריאה הדרומית | סגנית בית א' - סיבוב שלישי | 1 בפברואר 2022 | 10 (1954, 1986, 1990, 1994, 1998, 2002, 2006, 2010, 2014, 2018) |
|  יפן | סגנית ב' - סיבוב שלישי | 24 במרץ 2022 | 6 (1998, 2002, 2006, 2010, 2014, 2018) |
|  ערב הסעודית | זוכת ב' - סיבוב שלישי | 24 במרץ 2022 | 5 (1994, 1998, 2002, 2006, 2018) |
|  אוסטרליה | מנצחת הפלייאוף הבין יבשתי | 13 ביוני 2022 | 5 (1974, 2006, 2010, 2014, 2018) |
הערות שוליים

↑  קוריאה הצפונית פרשה לאחר חמישה משחקים. קטר העפילה אוטומטית כמארחת הטורניר, אך השתתפה במוקדמות משום שהם היוו גם מוקדמות לגביע אסיה בכדורגל 2023.
↑  נבחרת מקאו לא הגיע למשחק הגומלין בסרי לנקה בגלל סדרת פיגועים בסרי לנקה. פיפ"א החליטה על ניצחון טכני לסרי לנקה בעקבותיו הנבחרת העפילה לשלב המוקדמות השני
↑  בכתב נטוי - מארחת המונדיאל.
ג'ו רודון

ג'וזף פיטר רודון (באנגלית: Joseph Peter Rodon; נולד ב-22 באוקטובר 1997 בסוונסי שבוויילס) הוא כדורגלן ולשי המשחק בעמדת הבלם בקבוצת לידס יונייטד ובנבחרת ויילס.
קריירת מועדונים

רודון גדל במחלקת הנוער של סוונסי סיטי. ב-30 בינואר 2018 הושאל לצ'לטנהאם טאון מהפוטבול ליג השנייה עד לתום עונת 2017/2018, ובסך הכול ערך 12 הופעות ליגה.
ב-11 באוגוסט 2018 ערך את הופעת הבכורה שלו בסוונסי סיטי, בניצחון 0–1 על פרסטון נורת' אנד במסגרת המחזור השני של הפוטבול ליג צ'מפיונשיפ לעונת 2018/2019. בסך הכול ערך 52 הופעות ליגה במדי המועדון.
ב-16 באוקטובר 2020 חתם על חוזה לחמש עונות בטוטנהאם הוטספר מהפרמייר ליג. ב-26 באוקטובר ערך את הופעת הבכורה שלו במועדון, בניצחון 0–1 על ברנלי במסגרת המחזור השישי בליגה לעונת 2020/2021. בסך הכול ערך 15 הופעות ליגה בשתי עונותיו הראשונות במועדון.
ב-2 באוגוסט 2022 הושאל לסטאד רן.
ב-10 באוגוסט 2023 הושאל ללידס יונייטד. ב-12 באוגוסט ערך בכורה כשהחליף את ג'יימי שקלטון בהפסד 0–1 לברמינגהאם סיטי. ב-18 באוגוסט פתח בהרכב במשחק מול וסט ברומיץ' אלביון שהסתיים בתיקו 1-1. ב-20 בספטמבר הורחק בכרטיס אדום במהלך המשחק מול האל סיטי שהסתיים בתיקו 0-0.
ב-2 ביולי 2024 חתם על חוזה קבוע לארבע שנים בלידס יונייטד, ששילמה עבורו לטוטנהאם כעשרה מיליון פאונד. הוא פתח בהרכב במשחק הראשון לעונת 2024/2025 ב-10 באוגוסט מול פורטסמות', שהסתיים בתיקו 3-3. ב-7 בדצמבר כבש שער בכורה בניצחון 0–2 על דרבי קאונטי.
קריירה בינלאומית

ב-6 בספטמבר 2019 ערך רודון את הופעת הבכורה שלו בנבחרת ויילס, בניצחון 1–2 על נבחרת אזרבייג'ן במסגרת מוקדמות יורו 2020. הוא היה חלק מסגל נבחרת ויילס לטורניר יורו 2020 בשנת 2021, וערך ארבע הופעות בטורניר.
נכלל בסגל נבחרת ויילס לטורניר מונדיאל 2022.
הערות שוליים

↑  Joe Rodon: Cheltenham Town sign Swansea City defender on loan באתר BBC, ‏ 30 בינואר 2018 (באנגלית)
↑  JOE RODON COMPLETES MOVE TO TOTTENHAM HOTSPUR באתר הרשמי של סוונסי סיטי, 16 באוקטובר 2020 (באנגלית)
↑  Phil Hay, Leeds complete signing of Joe Rodon on season-long loan from Tottenham, The Athletic, 10 August 2023
↑  Ged Scott, Birmingham City 1-0 Leeds United, BBC Sport, 12 August 2023
↑  Ged Scott, Leeds United 1 West Bromwich Albion 1, BBC Sport, 18 August 2023
↑  Hull City 0 Leeds United 0, BBC Sport, 20 September 2023
↑  Leon Wobschall, Leeds United transfers: 'Heartbroken' Leeds sell Archie Gray to Tottenham Hotspur for £40m as Joe Rodon joins for £10m, Yorkshire Post, 2 July 2024
↑  Leeds United 3 3 Portsmouth, BBC Sport, 10 August 2024
↑  Andrew Aloia, Leeds beat Derby 2-0 to regain Championship top spot, BBC Sport, 7 December 2024
↑  Squad Announcement בחשבון הטוויטר הרשמי של נבחרת ויילס, 9 בנובמבר 2022 (באנגלית)
| נבחרת ויילס – יורו 2020 |
| --- | --- | --- |
|  1 הנסי •  2 גאנטר •  3 נ. ויליאמס •  4 ב. דייוויס •  5 לוקייר •  6 רודון •  7 אלן •  8 וילסון •  9 ט. רוברטס •  10 ראמזי •   11 בייל •  12 וורד • 13 מור •  14 ק. רוברטס • 15 אמפאדו • 16 מורל • 17 נורינגטון-דייוויס • 18 ג'. ויליאמס • 19 ברוקס • 20 ג'יימס • 21 א. דייוויס • 22 מפאם • 23 לוויט • 24 קבאנגו • 25 קולוויל • 26 סמית' • מאמן: פייג' |  1 הנסי •  2 גאנטר •  3 נ. ויליאמס •  4 ב. דייוויס •  5 לוקייר •  6 רודון •  7 אלן •  8 וילסון •  9 ט. רוברטס •  10 ראמזי •   11 בייל •  12 וורד • 13 מור •  14 ק. רוברטס • 15 אמפאדו • 16 מורל • 17 נורינגטון-דייוויס • 18 ג'. ויליאמס • 19 ברוקס • 20 ג'יימס • 21 א. דייוויס • 22 מפאם • 23 לוויט • 24 קבאנגו • 25 קולוויל • 26 סמית' • מאמן: פייג' | ויילס |
| נבחרת ויילס – מונדיאל 2022 |
| --- | --- | --- |
|  1 הנסי •  2 גאנטר •  3 נ. ויליאמס •  4 ב. דייוויס •  5 מפאם •  6 רודון •  7 אלן •  8 וילסון •  9 ג'ונסון •  10 ראמזי •   11 בייל •  12 וורד • 13 מור •  14 רוברטס • 15 אמפאדו • 16 מורל • 17 לוקייר • 18 ג'. ויליאמס • 19 האריס • 20 ג'יימס • 21 א. דייוויס • 22 תומאס • 23 לוויט • 24 קבאנגו • 25 קולוויל • 26 סמית' • מאמן: פייג' |  1 הנסי •  2 גאנטר •  3 נ. ויליאמס •  4 ב. דייוויס •  5 מפאם •  6 רודון •  7 אלן •  8 וילסון •  9 ג'ונסון •  10 ראמזי •   11 בייל •  12 וורד • 13 מור •  14 רוברטס • 15 אמפאדו • 16 מורל • 17 לוקייר • 18 ג'. ויליאמס • 19 האריס • 20 ג'יימס • 21 א. דייוויס • 22 תומאס • 23 לוויט • 24 קבאנגו • 25 קולוויל • 26 סמית' • מאמן: פייג' | ויילס |
ג'יידן בוגל

ג'יידן איאן בוגל (באנגלית: Jayden Ian Bogle; נולד ב-27 ביולי 2000) הוא כדורגלן אנגלי המשחק בעמדות המגן הימני והקשר בלידס יונייטד מהצ'מפיונשיפ.
קריירת מועדונים > קריירה מוקדמת

בוגל החל את הקריירה שלו בסאות'קוט קולטס, ואז השתלב במחלקת הנוער ברדינג לפני ששוחרר בגיל 14. לאחר מכן הוא הצטרף לסווינדון טאון, שם שיחק עשרה חודשים לפני שהצטרף למחלקת הנוער של דרבי קאונטי ב-20 בינואר 2016, לפני שעזב את לימודיו באופן מלא בקיץ. לאחר שהצטרף לדרבי הוא שיחק בעיקר בקבוצות עד גיל 18 בעונות 2016/2017 ו-2017/2018, עם הופעות לא סדירות בקבוצה עד גיל 23 בפרמייר ליג 2. בפברואר 2018 חתם על חוזה חדש בדרבי, עד סיום עונת 2018/2019. בתום עונת 2017/2018 הוא הועלה לסגל הקבוצה הראשונה לקראת עונת 2018/2019.
תחת המנג'ר החדש פרנק למפארד הוא הופיע בקביעות בקבוצה הראשונה במשחקי טרום עונת 2018/2019. ההופעה שלו זכתה לשבחיו של בלם הקבוצה, קרטיס דייוויס, שהצהיר שהוא נראה כמו "שחקן קבוצה ראשונה". בוגל ישב על הספסל ולא שותף במשחק הראשון לעונה במסגרת הצ'מפיונשיפ מול רדינג. הוא ערך את הופעת הבכורה שלו בקבוצה הבוגרת ב-14 באוגוסט 2018, בניצחון 0–2 על אולדהאם אתלטיק בסיבוב הראשון בגביע הליגה, כששיחק 90 דקות, וקיבל שבחים מלמפארד על הופעתו. ב-18 באוגוסט ערך את הופעת הבכורה שלו בליגה בהפסד 1–2 למילוול. הוא חתם על חוזה חדש בדרבי קאונטי לארבע שנים נוספות ב-27 בספטמבר 2018. הוא כבש את שער הבכורה שלו בבוגרים בתיקו 3–3 מול ברנטפורד בגריפין פארק.
קריירת מועדונים > שפילד יונייטד

ב-7 בספטמבר 2020 הודיעה שפילד יונייטד על החתמתו של בוגל על חוזה לארבע שנים. ב-20 בדצמבר 2020 הוא כבש בהופעת הבכורה שלו בליגה בתיקו 1-1 בחוץ מול ברייטון אנד הוב אלביון.
קריירת מועדונים > לידס יונייטד

ב-20 ביולי 2024 חתם בלידס יונייטד על חוזה לארבע שנים תמורת סכום שלא פורסם. הוא פתח בהרכב במשחק הראשון לעונת 2024/2025 ב-10 באוגוסט מול פורטסמות', שהסתיים בתיקו 3-3. ב-28 בספטמבר כבש שער בכורה בניצחון 0–3 על קובנטרי סיטי.
קריירה בינלאומית

במאי 2019 זומן בוגל לראשונה לנבחרת אנגליה עד גיל 20 לטורניר טולון 2019, וערך את הופעת הבכורה שלו במהלך הניצחון 0–4 על נבחרת גואטמלה ב-11 ביוני 2019.
הערות שוליים

↑  Leeds United 3 - 3 Portsmouth, BBC Sport, 10 August 2024
↑  Leeds cruise past outclassed Coventry, BBC Sport, 28 September 2024
לודוביקו הראשון, מלך אטרוריה

לודוביקו הראשון, מלך אטרוריה (באיטלקית: Ludovico I di Borbone-Parma‏; 5 ביולי 1773 - 27 במאי 1803), מלך אטרוריה בין השנים 1801–1803.
ביוגרפיה

לודוביקו נולד בפיאצ'נצה ב-5 ביולי 1773, לפרדיננדו, דוכס פארמה, ומריה אמליה, ארכידוכסית אוסטריה, בתם של פרנץ הראשון, קיסר האימפריה הרומית הקדושה ומריה תרזה. בשנת 1778 נפל לודוביקו על שולחן שיש וחטף זעזוע מוח, מה שגרם לו לחלות באפילפסיה.
ב-25 באוגוסט 1795 התחתן לודוביקו עם בת דודתו מריה לואיסה, נסיכת ספרד, בתם של קרלוס הרביעי, מלך ספרד ומריה לואיסה מפארמה, ממנה היו לו שני ילדים.
במאי 1796 פלשו כוחות צרפתיים לדוכסות פארמה, אולם על אף שנאתה העזה של אמו מריה אמליה, ארכידוכסית אוסטריה לצרפת, בעקבות הוצאת אחותה מארי אנטואנט להורג, הכריז אביו פרדיננדו, דוכס פארמה על נייטרליות. אולם הנייטרליות לא כובדה על ידי הצרפתים, וכוחות צרפתיים כבשו את הדוכסות. במסגרת חוזה ארנחואס (1801) בין בית בורבון לנפוליאון, הועברה השליטה על הדוכסות לשלטון צרפתי ישיר, בתמורה להעברת הדוכסות הגדולה של טוסקנה לידי בית בורבון תחת שליטת לודוביקו, שהוכתר למלך אטרוריה, בעוד פרדיננד השלישי, הדוכס הגדול של טוסקנה קיבל את שטחי נסיכות הבוחר מזלצבורג.
בשנת 1802 נסעו לודוביקו ואשתו לספרד, להשתתף בחתונה הכפולה של פרננדו, נסיך אסטוריאס עם מריה כריסטינה, נסיכת נאפולי וסיציליה, ומריה איזבלה מספרד עם פרנצ'סקו, דוכס קלבריה. בחזרתם מספרד החמירה מחלת האפילפסיה של לודוביקו, וב-27 במאי 1803 הוא מת בפירנצה בגיל 30. לאחר מותו עלה לשלטון במקומו בנו לודוביקו השני, מלך אטרוריה, תוך שאשתו מריה לואיסה, דוכסית לוקה שולטת כעוצרת בשמו.
משפחתו

ב-25 באוגוסט 1795 התחתן לודוביקו עם מריה לואיסה, דוכסית לוקה, בתם של קרלוס הרביעי, מלך ספרד ומריה לואיסה מפארמה, ממנה היו לו שני ילדים:
קרלו השני, דוכס פארמה (1799–1883), התחתן עם מריה תרזה, נסיכת סבויה
מריה לואיזה קרלוטה, נסיכת פארמה (1802–1857), התחתנה עם מקסימיליאן, נסיך הכתר של סקסוניה
פליפה, דוכס פארמה

פליפה, דוכס פארמה (בספרדית: Felipe I de Parma; ‏15 במרץ 1720 - 18 ביולי 1765), היה בנו של פליפה החמישי, מלך ספרד, ודוכס פארמה בין השנים 1748–1765. תת-השושלת של בית בורבון המתחילה בו נקראת בית בורבון-פארמה.
ביוגרפיה

פליפה נולד במדריד ב-15 במרץ 1720, לפליפה החמישי, מלך ספרד ואשתו השנייה אליזבטה פארנזה מפארמה. בצעירותו גילה פליפה יותר עניין באמנות מאשר בפוליטיקה, ובשנת 1738 קיבל את התואר "הרוזן השנים עשר של צ'ינצ'ון".
בשנת 1731 ירש אחיו קרלוס את דוכסות פארמה מאימם אליזבטה פארנזה, אשר נותרה הנצר היחיד למשפחת פארנזה. בשנת 1735 הועברה הדוכסות לשליטת קרל השישי, קיסר האימפריה הרומית הקדושה, בתמורה להעברת ממלכת שתי הסיציליות לשליטת ספרד. בשנת 1748 עם סיום מלחמת הירושה האוסטרית, הועברה השליטה בדוכסות מידי בית הבסבורג לידי פליפה, שהוכתר כ"פיליפו, דוכס פארמה".
בשנת 1757 נחתם הסכם ורסאי בין אוסטריה לצרפת, ובו סוכם שצרפת תסייע לאוסטריה לכבוש מחדש את שלזיה, תמורת העברת ארצות השפלה האוסטריות לפליפה, דוכס פארמה, אולם בשנת 1758 בוטל ההסכם ואוסטריה המשיכה לשלוט בארצות השפלה.
ב-18 ביולי 1765 מת פליפה במפתיע באלסנדריה שבאיטליה, לאחר שליווה את בתו מריה לואיסה מפארמה לג'נובה, בדרכה לספרד, שם התחתנה עם קרלוס, נסיך אסטוריאס. במקומו של פליפה עלה לשלטון בנו פרדיננדו, דוכס פארמה.
משפחתו

בשנת 1739 התחתן פליפה עם לואיז אליזבת, נסיכת צרפת, בתם של לואי החמישה עשר, מלך צרפת ומריה לשצ'ינסקה, נסיכת פולין, ממנה נולדו לו 3 ילדים:
איזבלה מפארמה (1741–1763)
פרדיננדו, דוכס פארמה (1751–1802)
מריה לואיסה מפארמה (1751–1819)
צור יצחק

| --- | --- |
מעגל התנועה המרכזי כשברקע בתיו הראשונים של היישוב, 9/09
מדינה: ישראל ישראל
מחוז: המרכז
מועצה אזורית: דרום השרון
גובה ממוצע: ‎119 מטר
תאריך ייסוד: 2007
סוג יישוב: יישוב 5,000‏–9,999 תושבים
נתוני אוכלוסייה לפי הלמ"ס לסוף דצמבר 2024 (אומדן)
  - אוכלוסייה: 7,672 תושבים
    - מתוכם, תושבי ישראל: 7,641 תושבי ישראל
    - שינוי בגודל האוכלוסייה: ‎+3.7% בשנה
 מפת מיקום  מפה דינמית   (למפת נתניה מוגדלת) צור יצחק(למפת נתניה רגילה) צור יצחק(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום צור יצחק(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום צור יצחק32°14′28″N 34°59′55″E﻿ / ﻿32.241051897359°N 34.9987050651781°E﻿ / 32.241051897359; 34.9987050651781  heמפת היישובים של מועצה אזורית דרום השרון באדום - צור יצחק בירוק - מיקום בניין המועצה tabBackground:;tabBorder:#aaa;defaultTab:0;
מדד חברתי-כלכלי - אשכול לשנת 2021: 8 מתוך 10
http://z-y.org.il
צוּר יִצְחָק הוא יישוב קהילתי השייך למועצה אזורית דרום השרון והיישוב הגדול במועצה. היישוב ממוקם על גבעת מעמר צפונית לכוכב יאיר צור יגאל, מערבית לצור נתן וסמוך לטייבה. היישוב שוכן מזרחית וצמוד לכביש 6 ונקרא על שמו של ראש ממשלת ישראל המנוח, יצחק רבין.
היסטוריה

היישוב הוקם ביוזמת המושב הסמוך צור נתן בסוף שנות ה־90 של המאה ה־20 במסגרת יוזמה לבניית 2,300 יחידות דיור על הקרקעות החקלאיות של המושב. שינוי יעוד הקרקע נעשה על-פי החלטה של מינהל מקרקעי ישראל, לפיה המושב יקבל 49% מהקרקע המופשרת. בהמשך שונתה ההחלטה וחלקו של המושב פחת. רוב הקרקעות שווקו ישירות על ידי מינהל מקרקעי ישראל לקבלנים ולעמותות בין השנים 2002 ל-2004. טקס הנחת אבן הפינה ליישוב נערך ב-9 בספטמבר 2005. בשנת 2007 מכר מושב צור נתן לחברת מבני תעשייה 220 דונם ביישוב תמורת 51 מיליון שקל.
באוגוסט 2006, המליצה המועצה הארצית לתכנון ולבנייה שהיישוב צור יצחק יאוחד עם היישובים כוכב יאיר וצור יגאל, ולא יוכרז כיישוב עצמאי במסגרת המועצה האזורית דרום השרון. המועצה הארצית נימקה את החלטתה בכך, שמדיניות התכנון מעדיפה חיזוק של יישובים קיימים על פני הקמת יישובים חדשים, ואיחוד רשויות על פני הקמת ישות מוניציפלית חדשה. לאחר מאמצים רבים שנמשכו שנים, וכללו דיונים במוסדות התכנון וועדת חקירת גבולות, החליטה ממשלת ישראל ב-9 באוגוסט 2012, על הכרה בצור יצחק כיישוב קהילתי חדש בתחום המועצה האזורית דרום השרון. משרד הפנים הקים ועדת חקירה לבחינת הפיכתה של צור יצחק למועצה מקומית או צירופה למועצה מקומית כוכב יאיר – צור יגאל. אולם ב-2017 הוקמה ועדת גבולות חדשה שהמליצה על איחוד היישובים. עם זאת, נכון לתחילת 2025 טרם בוצע שינוי במעמד היישוב.
אופי היישוב

היישוב מאופיין באוכלוסייה צעירה. כן מאפיינת אותו בנייה רוויה ברובו, אך קיימת בו גם שכונה של בתים צמודי קרקע אשר נחשבים כבתים ״דו משפחתיים״. ביישוב שני בתי ספר יסודיים, חטיבה אחת, 25 גני ילדים לגילאים 3–6 שני מעונות יום לגילאים 0–3, וחטיבה צומחת בבניה אשר תתחיל את פעילותה בשנת הלימודים 2022/2023. תלמידי התיכון מהישוב לומדים בחטיבה בצור יצחק.
היישוב תוכנן מיסודו כך שכלל תשתיותיו יהיו נסתרות לעין. תשתיות החשמל, התקשורת, המים, הביוב, פחי האשפה – כולן תת־קרקעיות.
מראה טיפוסי בין בתי היישוב
גן ילדים ביישוב
גן רוני

באוקטובר 2024, במלאת שנה לטבח שבעה באוקטובר, נחנך בצור יצחק גן הנצחה לתצפיתנית רוני אשל, במעמד נשיא המדינה יצחק הרצוג. ב'גן רוני', שבמרכז היישוב, יש פינות הדגמה לעבודת תצפיתניות צה"ל, מדשאות ומתקני משחקים לילדים, ועצי פרי שנשתלו במיוחד כדי שבאי הגן יקטפו את פירותיהם.
הערות שוליים

1 2  אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור 
סוף דצמבר 2024 (אומדן), בכל יתר היישובים - לפי טבלה שנתית של למ"ס עבור

סוף 2023.
↑  הנתונים לפי טבלת מדד חברתי כלכלי של למ"ס נכון לשנת 2021
↑  מקור השם: לזכר ראש הממשלה יצחק רבין, שר שלום ואוהב ישראל, שחייו נגדעו מפני דרכי שלום ואמת שבחר בהם.  מקור: רשימת שמות מאת ועדת השמות הממשלתית, ילקוט הפרסומים 5488, 2 בפברואר 2006, עמ' 1490
↑  דליה טל, ‏נתנו תנופת פיתוח, באתר גלובס, 13 באוקטובר 1999
↑  נעה ווסרמן-עמיר, ‏תוכנית 'צור יצחק' ל-2,300 דירות לאישור סופי, באתר גלובס, 1 במרץ 1999
↑  דליה טל, ‏צור נתן: שכחו את הוולק"ח, באתר גלובס, 21 בנובמבר 1999
↑  מושב צור נתן דורש לחייב המינהל לבצע עיסקה להקצאת 97 דונם, באתר גלובס, 19 בספטמבר 2004
↑  צור נתן: ארבעה זוכים במתחמים ל-360 יח"ד, באתר גלובס, 6 ביולי 2003
↑  סולל בונה תרכוש מגרשים ל-158 דירות בצור נתן ב-4.1 מיליון דולר, באתר גלובס, 6 ביולי 2003
↑  שובן של העמותות: משרד השיכון מזמין עמותות להקים 452 יח"ד בצור נתן, באתר גלובס, 3 בנובמבר 2002
↑  גיא ימין, ‏אבן פינה לישוב צור יצחק: 3 חדרים יימכרו ב-105 אלף דולר, באתר גלובס, 28 באוגוסט 2005
↑  אורי שוסטר, ‏מבני תעשיה ועמי אבן ירכשו 220 דונם במושב צור נתן בתמורה ל-51 מיליון שקל, באתר גלובס, 27 בפברואר 2007
↑  דליה טל, ‏צור יצחק יאוחד עם היישובים הסמוכים כוכב יאיר וצור יגאל, באתר גלובס, 1 באוגוסט 2006
↑  בג"ץ 7741/17 המעוצה המקומית כוכב יאיר - צור יגאל נ' שר הפנים
↑  אורי חודי, ‏הוויכוח על איחוד כוכב יאיר-צור יגאל עם צור יצחק מגיע לבג"ץ, באתר גלובס, 15 באוקטובר 2017
 נמרוד בוסו, דרעי בוחן איחוד כוכב יאיר וצור יצחק - כשנה לאחר שאישר המלצות נגד המהלך, באתר TheMarker‏, 14 בספטמבר 2017
↑  דובי זכאי, טיול לסופ"ש אל גן התצפיתניות בצור יצחק, באתר TheCar, ‏08-11-2024
בתי היישוב מכיוון כוכב יאיר (מדרום)
| --- | --- |
בקרת זהויות :  NLI: 987007590408805171
לואי אנטואן, דוכס אנגולם

לואי התשעה עשר (6 באוגוסט 1775 – 3 ביוני 1844), לואי אנטואן, דוכס אנגולם (בצרפתית: Louis-Antoine, duc d’Angoulême), היה מלך צרפת שכיהן למשך הזמן הקצר ביותר בהיסטוריה של צרפת - במשך כ-20 דקות בלבד. לואי אנטואן הוכרח לוותר על תוארו בשנת 1830 לטובת אחיינו אנרי, רוזן שאמבור, שוויתר אף הוא על הכס לטובת לואי פיליפ, מלך הצרפתים.
ביוגרפיה > ילדותו

לואי אנטואן נולד בוורסאי ב-6 באוגוסט 1775, כבנו הבכור של שארל פיליפ, אחיו הצעיר של מלך צרפת לואי השישה עשר. אמו הייתה מריה תרזה, נסיכת סבויה, בתם של ויטוריו אמדאו השלישי, מלך סרדיניה ומריה אנטוניה פרננדה, נסיכת ספרד ומלכת סרדיניה.
בשנת 1792, התגייס לואי אנטואן לצבא המהגרים של בן דודו, לואי ז'וזף, נסיך דה קונדה.
ביוני 1795, במהלך המהפכה הצרפתית, דודו, רוזן פרובנס, הכריז על עצמו כמלך, תחת השם לואי השמונה עשר. מאוחר יותר באותה השנה, לואי-אנטואן בן ה-20 הוביל התקוממות כושלת. בתחילת 1797, הוא הצטרף לאחיו ולדודו בדוכסות בראונשווייג בתקווה להצטרף לצבא האוסטרי. לאחר תבוסת אוסטריה, ברח לואי אנטואן עם משפחתו למיטאו, קורלנד, שם היו תחת חסותו של פאבל הראשון, קיסר רוסיה. בשנת 1799 התחתן לואי אנטואן עם בת דודתו מארי תרז, נסיכת צרפת, בתם של לואי השישה עשר ומארי אנטואנט.
ביוגרפיה > שירות צבאי

בתחילת 1801, פאבל הראשון, קיסר רוסיה כרת הסכם שלום עם נפוליאון, ובית המלוכה הצרפתי הגולה נמלט לוורשה, שהייתה אז בשליטת פרוסיה. בעשר השנים הבאות, לואי-אנטואן ליווה ויעץ לדודו, לואי השמונה עשר. בהמשך בני המשפחה חזרו לרוסיה, אולם לאחר חתימת הסכם טילזיט בין נפוליאון לאלכסנדר הראשון, קיסר רוסיה, עברו בני המשפחה לאנגליה. שם, בבית הארטוול, חידש לואי השמונה עשר את חצרו, וללואי-אנטואן ניתנה קצבה של 300 £ בחודש. פעמיים (בשנת 1807 ובשנת 1813) הוא ניסה לחזור לרוסיה להצטרף למאבק נגד נפוליאון, אך בקשתו נדחתה על ידי הצאר, ולואי אנטואן נשאר באנגליה. בשנת 1814 הפליג לואי אנטואן לבורדו, שם הכריז על הרסטורציה. בהמשך לחם לואי אנטואן לצד הדוכס מוולינגטון כדי להחזיר את בן דודו פרננדו השביעי, מלך ספרד לכס המלוכה של ספרד.
ביוגרפיה > הגלות לאנגליה והחזרה

כראש הצבא המלוכני בעמק נהר הרון הדרומי, לואי אנטואן לא הצליח למנוע את חזרתו של נפוליאון לפריז, וברח שוב לאנגליה במהלך "מאה הימים". בשנת 1823, הוא פיקד על חיל צרפתי שנשלח לספרד, כדי לסייע לשלטונו של פרננדו השביעי, מלך ספרד. לואי אנטואן ניצח בקרב טרוקדרו, ועל כך קיבל את התואר נסיך טרוקדרו.
עם מותו של לואי השמונה עשר בשנת 1824, עלה אביו שארל העשירי לשלטון, ולואי-אנטואן הפך ליורש העצר. לואי אנטואן תמך במדיניות הריאקציונית של אביו, שכללה גירוש קצינים בונפארטיסטים לשעבר מהצבא.
ביוגרפיה > לואי-אנטואן דוכס אנגולם

ביולי 1830, במהלך מהפכת יולי, המוני מפגינים זועמים דרשו את התפטרותו של שארל ושל צאצאיו, לטובת בן דודו לואי פיליפ, דוכס אורליאן, ושלחו משלחת לארמון טווילרי, בניסיון לכפות עליו שיתוף פעולה. שארל חתם בחוסר רצון על המסמך של הוויתור על מלכותו ב-2 באוגוסט 1830 בעצת אשתו; וכעבור 20 דקות התפטר אף לואי אנטואן מזכותו לשלטון.
לואי אנטואן ואשתו מארי תרז נסעו בנובמבר 1830 לאדינבורו, סקוטלנד, והשתכנו בבית בריג'נט ליד ארמון הולירוד.
לואי אנטואן מת בגוריציה, אוסטריה ב-3 ביוני 1844, בגיל 68, ונקבר בקריפטה של אביו שארל בכנסייה של המנזר הפרנציסקני.
הובלת מטענים

מפת נתיבי השיט הממחישה את הצפיפות היחסית של השילוח המסחרי באוקיינוסים בעולם.
הובלת מטענים היא התהליך הפיזי של הובלת סחורות ומטענים ממקום למקום, דרך הים, האוויר או היבשה.
הובלת מטענים היא סוג של תובלה, ומהווה את עיקר החלק הפיזי של תחום הלוגיסטיקה (הנקרא בעברית גם שילוּח).
דרכי משלוח

בשנת 2015 הועברו ברחבי העולם 108 טריליון טון/לק"מ (צפוי לגדול ב-3.4% בשנה עד לשנת 2050) (בשנת 2020 הועברו 128 טריליון טון/לק"מ מטענים הועברו): 70% הועברו בים, 18% הועברו לאורך הכבישים, 9% הועברו ברכבות, 2% הועברו בנתיבי מים פנימיים (אנ') ופחות מ-0.25% הועברו באוויר.
דרכי משלוח > תובלה יבשתית

תובלה יבשתית או "קרקעית" מתבצעת ברכבות או במשאיות. מאידך גם במשלוחים אוויריים וימיים נדרשת תובלה יבשתית כדי להוביל את המטענים ממקום הייצור שלהם לשדות התעופה או לנמלים הימיים ומהם ליעדם הסופי. התובלה היבשתית זולה ומשתלמת יותר מהתובלה האווירית, אבל יקרה יותר מהתובלה הימית, במיוחד במדינות המתפתחות, שבהן התשתיות היבשתיות בדרך כלל לא יעילות.
דרכי משלוח > תובלה ימית

רוב הובלת מטענים מתבצעת באמצעות אניות מכולות, ספינות משא וספינות סוחר. צי ספינות המשא או הסוחר של מדינה בודדת ואנשי עסקים מכונים צי הסוחר שלהם. על פי דו"ח משנת 2018 של ועידת האומות המאוחדות לסחר ופיתוח (UNCTAD), ספנות הסוחר והמשא מובילות 80%–90% מהנפח של הסחר הבין-לאומי ו-60%–70% בהתייחס לערך הכלכלי של המטענים. בנהרות ובתעלות, ארבות משמשות להובלת מטענים כולל מטענים בתפזורת.
דרכי משלוח > תובלה אווירית

מטענים מועברים באוויר במטוסי מטען מיוחדים כמו גם בתאי המטען של מטוסי נוסעים. התובלה האווירית היא בדרך כלל המהירה ביותר להובלת מטענים למרחקים ארוכים, אך היא גם היקרה ביותר. מטענים של תוצרת טרייה כגון ירקות ופרחים ותרופות משונעים בעולם בתובלה אווירית.
דרכי משלוח > תובלה משולבת

בתובלה משולבת המטענים נשלחים תחת חוזה יחיד אך התובלה מבוצעת תוך שימוש בלפחות שני דרכי תחבורה שונים (למשל קרקע ואוויר). מטענים המועברים בדרכי תחבורה רב ערוצים מתבצעת באמצעות מוקדי תובלה (אנ') הידועים גם כמחלפי מטענים, או צמתי מטענים ואו מחסני ערובה (הנמצאים בדרך כלל ליד תחנות רכבת, שדות תעופה ונמלים). בהם המטענים נאספים וממוינים להמשך השינוע שלהם על פי דרכי התובלה המתאימים להגעתם ליעדם. תובלה משולבת הכוללת מטענים המועברים במכולות מתבצעת על פי רב, בספינות, רכבות ומשאיות. הובלת מטענים משולבת מחייבת לתכנן את המסלול וביצוע שירות השילוח מהיצרן עד לדלת הנמענים.